Kleynhans is nuwe kurator by US Woordfees | Netwerk24
Theo Kleynhans is die nuwe kunskurator van die US Woordfees in Stellenbosch.
Saartjie Botha, die feesdirekteur, sê sy is baie opgewonde om dié bekroonde kunstenaar en ervare kurator in die Woordfeesspan vir 2019 te hê.
In sy eie werk spits Kleynhans, wat ook 'n gerekende beeldhouer is, hom op keramiekkuns toe. Hy sê hoewel hy deeglik bewus is dat 2019 'n verkiesingsjaar is, sal sy hooffokus as kurator steeds skoonheid bly.
Theo KleynhansFoto: Salmon Becker
"Ek sien vreeslik uit daarna om die visuele kunsprogram vir die Woordfees 2019 aanmekaar te sit. Kunstenaars is uiteraard taamlik moeilik om te bestuur, maar ek het gelukkig al geleer uit my jare se ervaring hoe om met die spesie te werk. Vroegtydige sperdatums is van lewensbelang. Kom kyk gerus – dit sal die moeite werd wees."
* Aansoeke vir die Woordfees 2019 se toneel- en musiekprogram het op 14 Mei geopen. Die aansoekvorms is by woordfees.co.za, die US Woordfees se webtuiste, beskikbaar.
Die aansoeke vir visuele kunste open op 7 Junie en die aansoekvorms sal eersdaags op dieselfde webtuiste beskikbaar wees.